Optog in George uitgestel | Netwerk24
Optog in George uitgestel
Die voorgenome protesoptog in George wat aanstaande Donderdag op Vryheidsdag sou plaasvind, is tot Werkersdag op 1 Mei uitgestel.Tertius Simmers, burgemeesterskomiteelid van die Eden-distriksmunisipaliteit, sê die optog gaan beslis voort.Dit is net uitgestel weens logistieke reëlings.Daar is twee roetes. Die een optog sal in Rosemore begin en die ander een aan die onderpunt van Yorkstraat.Albei die optogte begin om 09:00 en optoggangers sal by mekaar in Yorkstraat aansluit. Die optog eindig in Eenheidspark.Die geleentheid behoort teen 12:00 klaar te wees. Die organiseerders hoop dit sal die grootste optog tot nog toe in George wees. Tussen 2 000 en 4 000 mense word verwagSimmers sê almal is welkom, ongeag hul partypolitieke verbintenis. Dit is nie ’n geleentheid van die DA of enige ander politieke party nie. Dit is vir die hele gemeenskap.“Die oogmerk is om Suid-Afrika te red. Suid-Afrika is besig om vinnig agteruit te gaan.“Die optog is nie teen pres. Jacob Zuma nie. Ons as landsburgers wil sê kiesers moet openbare verteenwoordigers verantwoordbaar hou en die belange van die land eerste stel.”Hulle wil met die optog die aandag daarop vestig dat daar ’n skoon en verantwoordbare regering moet wees.“Kiesers moet besef hul plig eindig nie wanneer hulle hul kruisies by die stembus getrek het nie.”
Groot optog teen Zuma vir George beplan
Kyk: Maimane lei optog teen Zuma in Polokwane
EFF, UDM en Cope betoog nie saam in Polokwane